સલામતી એટલે શું? આ પ્રશ્નના અલગ –અલગ પ્રતિભાવો આવ્યા. જેમાના કેટલાક ખૂબ જ સંવેંદનશીલ કહી સકાય તેવા પણ ધ્યાનમાં આવ્યા. વોર્ડના કાઉન્સિલર એવા મંજુલાબેન ગોરે કહ્યું કે અસલામતીના ડરને દૂર કરવા પ્રયત્ન કરવો જોઇયે. તેને બહાર નિકળવાની છૂટ હોવી જોઇયે. દીકરીને યોગ્ય સમજ આપીએ, કેળવીએ. એક બહેનને કહ્યું કે ઘરમાથી પ્રોત્સાહન, શિક્ષણ, સમજ આપીએ. જો એક મહિલા શિક્ષિત હસે તો તે આવનારી પેઢીને વધુ સારી રીતે શિક્ષિત કરી શકસે. પ્રીતિબેને જણાવ્યુ કે નાની ઉમરનાં બાળકોને બાઇક નાં આપવા, છોકરીઓને રોક-ટોક ન કરવી. જેની શરૂઆત ઘરથી કરવી. છોકરીઓને સ્વતંત્રતા આપો. જેથી તે પરિસ્થિતનો સામનો કરી સકે. તો અલ્કાબેન જાનીએ કહ્યું કે દીકરા- દીકરી બનેને સમજ આપો. દીકરાઓનું ઘડતર કરવું કારણ સલામતિનો બીજો ભાગ દીકરાઓ છે! આશાબેન મહેશ્વરીએ પોતાની વાત રજૂ કરી કે, માં-બાપ પોતાની દીકરીને જલ્દી પરણાવી દેવા ઉતાવળ કરે કારણ, જલ્દીથી જવાબદારીમાથી મુક્ત થઈ સકે. બહેનોને પણ સરખા હક્ક અને અધિકાર હોવા જોઇયે. દરેક માટે સમાન વાત હોવી જોઇયે. દીકરીને પણ એની ઈચ્છા મુજબ કપડાં પહેરવાની છૂટ હોય. પુરૂષોને કપડાં પહેરવા બાબતમાં કે કાર્યનાં સમયમાં કોઈ રોક-ટોક નથી હોતી. તો મામદભાઇએ જણાવ્યુ કે માનસિકતાનો બદલાવ આવવો જરૂરી છે. બેન,દીકરીને શ માટે ઇજ્જતનો સવાલ !! મહિલા પર દુષ્કર્મનાં કિસ્સાઓ સામે આવે છે, જેમાં ઘણી વાર 3/૪ વર્ષની બાળકી કે ૮૦ વર્ષની વૃદ્ધા ભોગ બનનાર મહિલા હોય છે. ત્યારે ક્યાં તેના પહેરવેશ કે અન્ય વર્તણૂક વિષે વાત કરશો? આ માત્ર એક વિકૃત્તિ જ ગણી સકાય.